CELEX: 32005D0484
Language: hu
Date: 2005-07-04 00:00:00
Title: 2005/484/EK: A Bizottság határozata (2005. július 4.) az építési termékek megfelelőségének a 89/106/EGK tanácsi irányelv 20. cikkének (2) bekezdése szerinti, a hűtőházrendszerekre és a hűtőházak külső térelhatároló rendszereire vonatkozó igazolási eljárásáról (az értesítés a C(2005) 1961. számú dokumentummal történt)   (EGT vonatkozású szöveg)

6.7.2005   
            
            
               HU
            
            
               Az Európai Unió Hivatalos Lapja
            
            
               L 173/15
            
         A BIZOTTSÁG HATÁROZATA
   (2005. július 4.)
   az építési termékek megfelelőségének a 89/106/EGK tanácsi irányelv 20. cikkének (2) bekezdése szerinti, a hűtőházrendszerekre és a hűtőházak külső térelhatároló rendszereire vonatkozó igazolási eljárásáról
   (az értesítés a C(2005) 1961. számú dokumentummal történt)
   (EGT vonatkozású szöveg)
   (2005/484/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 13. cikke (4) bekezdésére,
   mivel:
   
               (1)
            
            
               A Bizottságnak a 89/106/EGK irányelv 13. cikkének (3) bekezdésében a termékek megfelelőségének igazolására előírt két eljárás közül azt kell választania, amelyiknek a kisebb a költségigénye és emellett megfelel a biztonsági követelményeknek is. Ez azt jelenti, hogy egy adott termék vagy termékcsalád tekintetében el kell dönteni, hogy a gyártó felelősségi körébe tartozó üzemi gyártás-ellenőrzési rendszer szükséges és elégséges feltétele-e a megfelelőség igazolásának, vagy pedig a 89/106/EGK irányelv 13. cikkének (4) bekezdésében említett kritériumok teljesítésével összefüggő okoknál fogva szükséges egy elismert tanúsító szerv bevonása.
            
         
               (2)
            
            
               A 89/106/EGK irányelv 13. cikkének (4) bekezdése előírja, hogy az így meghatározott eljárást meg kell jelölni a megbízásokban és a műszaki előírásokban. Ezért kívánatos meghatározni a termékeknek vagy termékcsaládoknak a megbízásokban és a műszaki előírásokban használt fogalmát.
            
         
               (3)
            
            
               A 89/106/EGK irányelv 13. cikkének (3) bekezdésében meghatározott két eljárás részletes leírása az irányelv III. mellékletében megtalálható. Ezért minden egyes termék vagy termékcsalád esetén a III. mellékletre való hivatkozással egyértelműen elő kell írni azokat a módszereket, amelyekkel a két eljárást meg kell valósítani, tekintettel arra, hogy a III. melléklet bizonyos rendszereket előnyben részesít.
            
         
               (4)
            
            
               A 89/106/EGK irányelv 13. cikke (3) bekezdésének a) pontjában meghatározott eljárás megfelel a III. melléklet 2. szakaszának ii. pontjában leírt első lehetőségben (folyamatos felügyelet nélkül), valamint a második és a harmadik lehetőségben meghatározott rendszereknek. A 13. cikk (3) bekezdésének b) pontjában leírt eljárás megfelel a III. melléklet 2. szakaszának i. pontjában és a III. melléklet 2. szakaszának ii. pontjában leírt első lehetőségben (folyamatos felügyelettel) meghatározott rendszereknek.
            
         
               (5)
            
            
               Az e határozatban foglalt intézkedések összhangban vannak az Építésügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az I. mellékletben megjelölt termékek megfelelőségét olyan eljárással kell igazolni, amelyben a gyártó által működtetett üzemi gyártás-ellenőrzési rendszeren túlmenően egy elismert tanúsító szerv is részt vesz a gyártásellenőrzés vagy maga a termék értékelésében és felügyeletében.
   2. cikk
   A II. mellékletben meghatározott megfelelőségi igazolási eljárást meg kell jelölni az európai műszaki engedélyekre vonatkozó iránymutatások kidolgozására vonatkozó megbízásokban.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. július 4-én.
      
         
            a Bizottság részéről
         
         Günter VERHEUGEN
         
            a Bizottság alelnöke
         
      
   
   
      (1)  HL L 40., 1989.2.11., 12. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      I. MELLÉKLET
      Hűtőházrendszerek és hűtőházak külső térelhatároló rendszerei:
      
                  —
               
               
                  Magasépítési felhasználásra.
               
            
   
      II. MELLÉKLET
      
         Megjegyzés: azon termékek esetén, amelyekhez a következő termékcsaládokban előírt tervezett felhasználási területek közül több is tartozik, az elismert szervnek az érintett megfelelőségi igazolási rendszerekkel kapcsolatos feladatai összegződnek.
      HŰTŐHÁZRENDSZEREK ÉS HŰTŐHÁZAK KÜLSŐ TÉRELHATÁROLÓ RENDSZEREI
      Megfelelőségi igazolási rendszerek
      Az alábbiakban felsorolt termék(ek) és tervezett felhasználási terület(ek) tekintetében a Műszaki Engedélyek Európai Szervezete (EOTA) felkérést kap az érintett európai műszaki engedélyekre vonatkozó iránymutatásban a következő megfelelőségi igazolási rendszer(ek) előírására:
      
                  Termék(ek)
               
               
                  Tervezett felhasználási terület(ek)
               
               
                  Szint(ek) vagy osztály(ok)
                  (viselkedés tűz esetén)
               
               
                  Megfelelőségi igazolási rendszer(ek)
               
            
                  hűtőházrendszerek és hűtőházak külső térelhatároló rendszerei
               
               
                  magasépítési felhasználásra
               
               
                  —
               
               
                  1
               
            
                  rendszer: lásd a 89/106/EGK irányelv III. melléklete 2. szakaszának i. pontját, a minták ellenőrző vizsgálata nélkül.
               
            A rendszer előírásának akkor is alkalmazhatónak kell lennie, ha egy bizonyos tulajdonság tekintetében a teljesítményt nem kell meghatározni, mert legalább egy tagállam egyáltalán nem rendelkezik erre a tulajdonságra vonatkozóan jogi követelménnyel (lásd a 89/106/EGK irányelv 2. cikkének (1) bekezdését, valamint ha alkalmazható, az értelmező dokumentum 1.2.3. pontját). Ilyen esetekben a gyártó – amennyiben nem kívánja a termék ilyen tekintetben vett teljesítményét közölni – e tulajdonság ellenőrzésére nem kötelezhető.